CELEX: 52006PC0060
Language: da
Date: 2006-02-15
Title: Forslag til Rådets forordning om ophævelse af rådets forordning (EØF) nr. 1461/93 om adgang til offentlige aftaler for bydende fra Amerikas Forenede Stater

Vigtig juridisk meddelelse

|

52006PC0060

Forslag til Rådets forordning om ophævelse af Rådets forordning (EØF) nr. 1461/93 om adgang til offentlige aftaler for bydende fra Amerikas Forenede Stater  /* KOM/2006/0060 endelig udg. - ACC 2006/0015 */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 15.2.2006KOM(2006) 60 endelig2006/15 (ACC)Forslag tilRÅDETS FORORDNINGom ophævelse af Rådets forordning (EØF) nr. 1461/93 om adgang til offentlige aftaler for bydende fra Amerikas Forenede Stater(forelagt af Kommissionen)BEGRUNDELSE1) BAGGRUNDEN FOR FORSLAGET Begrundelse og formål Formålet med dette forslag er at ophæve de modsanktioner, Det Europæiske Fællesskab i juni 1993 indførte som direkte svar på sanktioner, som den amerikanske regering i maj 1993 i medfør af afsnit VII i Omnibus Trade and Competitiveness Act af 1988 indførte over for de fleste af Fællesskabets medlemsstater. |Generel baggrund I maj 1993 indførte den amerikanske regering i medfør af afsnit VII i Omnibus Trade and Competitiveness Act af 1988 sanktioner over for de fleste af Fællesskabets medlemsstater efter vedtagelsen af direktiv 93/38/EØF (EFT L 199 af 9.8.1993, s. 84-138, i det følgende benævnt "forsyningsvirksomhedsdirektivet"). Forsyningsvirksomhedsdirektivet gælder bl.a. for kontrakter udbudt af teleoperatører i Fællesskabet. USA anså specielt forsyningsvirksomhedsdirektivets artikel 36 for at føre til uberettiget diskrimination over for amerikanske leverandører af telekommunikationsudstyr. Ifølge artikel 36 skal fællesskabsoperatører anvende en prispræference på 3 % for fællesskabsleverandører i forhold til tredjelandsleverandører (i dette tilfælde amerikanske leverandører), når fællesskabsleverandører ikke indrømmes gensidig markedsadgang i det pågældende tredjeland. Som direkte svar på disse sanktioner indførte Fællesskabet tilsvarende modforanstaltninger i juni 1993 ved Rådets forordning (EØF) nr. 1461/93 (EFT L 146 af 17.6.1993, s. 1). Fællesskabets telekommunikationsmarked er siden blevet liberaliseret. Europa-Parlamentets og Rådets nye direktiv 2004/17/EF om samordning af fremgangsmåderne ved indgåelse af kontrakter inden for vand- og energiforsyning, transport samt posttjenester (”forsyningsvirksomhedsdirektivet”) udelukker specifikt teleoperatører fra sit anvendelsesområde som følge af indførelsen af effektiv konkurrence, både retligt og faktisk. Kommissionen mener derfor, at det ikke længere er berettiget, at USA opretholder sanktionerne i medfør af afsnit VII. Kommissionen har følgelig afholdt drøftelser med den amerikanske administration for at forsøge at få disse sanktioner ophævet. Ved udvekslingen af synspunkter indvilligede USA i at udstede en beslutning om ophævelse af sanktionerne underskrevet af USA’s handelsrepræsentant. Beslutningen vil få virkning ved offentliggørelse i Federal Register den 28. februar 2006. Fællesskabets modforanstaltninger, jf. Rådets forordning (EØF) nr. 1461/93, blev indført som direkte svar på de amerikanske sanktioner. Når de amerikanske sanktioner ophæves, bør Rådets forordning (EØF) nr. 1461/93 derfor også ophæves. Da USA har truffet de fornødne foranstaltninger til at ophæve sanktionerne i medfør af afsnit VII i Trade Act af 1988, forelægger Kommissionen således hermed Rådet et forslag til en forordning, der har til formål at ophæve Rådets forordning (EØF) nr. 1461/93. Rådet opfordres til at vedtage denne forordning. |Gældende bestemmelser på det område, som forslaget vedrører Rådets forordning (EØF) nr. 1461/93. |2) HØRING AF INTERESSEREDE PARTER OG KONSEKVENSANALYSE |Høring af interesserede parter |Dette forslag drejer sig alene om ophævelse af en tidligere forordning, der blev vedtaget som en modforanstaltning over for sanktioner indført i USA. Da disse sanktioner nu ophæves, er det nødvendigt også at ophæve EU’s modforanstaltninger. |Konsekvensanalyse Forslaget kræver ingen konsekvensanalyse. Der kan ikke anvendes andre reguleringsmidler. |3) FORSLAGETS RETLIGE ASPEKTER |Resumé af forslaget Dette forslag drejer sig alene om ophævelse af en tidligere forordning, der blev vedtaget som en modforanstaltning over for sanktioner indført i USA. Da disse sanktioner nu ophæves, er det nødvendigt også at ophæve EU’s modforanstaltninger. |Retsgrundlag Artikel 133 i traktaten om oprettelse af Det Europæiske Fællesskab. |Reguleringsmiddel og budgetmæssige konsekvenser |Forslaget drejer sig alene om ophævelse af en tidligere forordning. |Forslaget vil ikke belaste budgettet, da det alene drejer sig om ophævelse af den tidligere forordning. |En forordning er det eneste mulige middel til at ophæve den tidligere forordning. |2006/15 (ACC)Forslag tilRÅDETS FORORDNINGom ophævelse af Rådets forordning (EØF) nr. 1461/93 om adgang til offentlige aftaler for bydende fra Amerikas Forenede StaterRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 133,under henvisning til forslag fra Kommissionen, ogud fra følgende betragtninger:(1) Rådets forordning (EØF) nr. 1461/93[1], ændret ved Rådets forordning (EF) nr. 1836/95[2], begrænser amerikanske bydendes adgang til at konkurrere om visse aftaler, der udbydes af visse offentlige myndigheder, som svar på foranstaltninger, som USA i medfør af afsnit VII i Trade Act af 1988 har truffet over for bydende fra Fællesskabet.(2) USA’s beslutning om at ophæve sanktionerne i medfør af afsnit VII i Trade Act af 1988 får virkning fra 1. marts 2006.(3) Forordning (EØF) nr. 1461/93 bør derfor ophæves -UDSTEDT FØLGENDE FORORDNING:Artikel 1Rådets forordning (EØF) nr. 1461/93 om adgang til offentlige aftaler for bydende fra Amerikas Forenede Stater ophæves.Artikel 2Denne forordning træder i kraft på dagen for offentliggørelsen i Den Europæiske Unions Tidende .Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den .På Rådets vegneFormand [1] EFT L 146 af 17.6.1993, s. 1.[2] EUT L 183 af 2.8.1995, s. 4.